CELEX: 32011R0373
Language: et
Date: 2011-04-15 00:00:00
Title: Komisjoni rakendusmäärus (EL) nr 373/2011, 15. aprill 2011 , valmistise Clostridium butyricum FERM-BP 2789 lubamise kohta vähemtähtsate linnuliikide, välja arvatud munalinnud, võõrutatud põrsaste ja vähemtähtsate (võõrutatud) sealiikide söödalisandina ning millega muudetakse määrust (EÜ) nr 903/2009 (loa omanik Miyarisan Pharmaceutical Co. Ltd, keda esindab Miyarisan Pharmaceutical Europe S.L.U.)  EMPs kohaldatav tekst

16.4.2011   
            
            
               ET
            
            
               Euroopa Liidu Teataja
            
            
               L 102/10
            
         KOMISJONI RAKENDUSMÄÄRUS (EL) nr 373/2011,
   15. aprill 2011,
   valmistise Clostridium butyricum FERM-BP 2789 lubamise kohta vähemtähtsate linnuliikide, välja arvatud munalinnud, võõrutatud põrsaste ja vähemtähtsate (võõrutatud) sealiikide söödalisandina ning millega muudetakse määrust (EÜ) nr 903/2009 (loa omanik Miyarisan Pharmaceutical Co. Ltd, keda esindab Miyarisan Pharmaceutical Europe S.L.U.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2 ja artikli 13 lõiget 3,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused ning võimalus muuta söödalisandi luba loaomaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (2)
            
            
               Komisjoni määrusega (EÜ) nr 903/2009 (2) anti kümneks aastaks luba kasutada broilerkanade söödas valmistist Clostridium butyricum
                  MIYAIRI 588 (FERM-P 1467).
               
            
         
               (3)
            
            
               Taotleja taotles tüve nimetuse Clostridium butyricum MIYAIRI 588 (FERM-P 1467) muutmist nimetuseks Clostridium butyricum FERM-BP 2789 ja loa omaniku esindaja nime Mitsui & Co. Deutschland GmbH muutmist nimeks Miyarisan Pharmaceutical Europe S.L.U., ning vastavalt määruse (EÜ) nr 1831/2003 artiklile 7 söödalisandi uut kasutusviisi vähemtähtsate linnuliikide, välja arvatud munakanad, võõrutatud põrsaste ja vähemtähtsate võõrutatud sealiikide puhul, soovides söödalisandi klassifitseerimist söödalisandite kategooriasse „zootehnilised lisandid”.
            
         
               (4)
            
            
               Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid ning asjakohased andmed taotluse põhjendamiseks.
            
         
               (5)
            
            
               Toiduohutusamet jõudis oma 8. detsembril 2010. aastal esitatud arvamuses (3) järeldusele, et kavandatud kasutustingimustes ei avalda lisas sätestatud valmistis Clostridium butyricum FERM-BP 2789 kahjulikku mõju loomade ja inimeste tervisele ega keskkonnale ning et nimetatud söödalisand võib suurendada sihtliikide juurdekasvu ja söödaväärindust. Samuti jõudis toiduohutusamet järeldusele, et eelmine tüvenimetus ei olnud sobiv tootmistüve üheselt mõistetavaks identifitseerimiseks ning toetab seega taotleja soovi vahetada see Clostridium butyricum FERM-BP 2789 vastu. Toiduohutusamet jõudis järeldusele, et on tõestatud kokkusobivus veel kahe koktsidiostaatikumiga. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.
            
         
               (6)
            
            
               Loa omaniku esindaja nime muutmise ettepanek on puhtalt administratiivne ega too kaasa kõnealuste söödalisandite uut hindamist. Toiduohutusametile teatati taotlusest.
            
         
               (7)
            
            
               Kõnealuse valmistise hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (8)
            
            
               Määrust (EÜ) nr 903/2009 tuleks seetõttu vastavalt muuta.
            
         
               (9)
            
            
               Kuna kasutamise lubamise tingimuste muudatused ei ole seotud ohutusnõuetega, on asjakohane lubada söödalisandi eelsegude ja segasööda olemasolevate varude ärakasutamiseks üleminekuaega.
            
         
               (10)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruses (EÜ) nr 903/2009 asendatakse sõnad „Clostridium butyricum MIYAIRI 588 (FERM-P 1467)” ja sõnad „Mitsui & Co. Deutschland GmbH” vastavalt sõnadega „Clostridium butyricum FERM-BP 2789” ja „Miyarisan Pharmaceutical Europe S.L.U”.
   Määruses (EÜ) nr 903/2009 lisa veeru „Muud sätted” punkti 2 lisatakse sõnad „monensiinnaatrium või lasalotsiid”.
   Artikkel 3
   Valmistist Clostridium butyricum MIYAIRI 588 (FERM-P 1467) sisaldavat sööta, mis on märgistatud kooskõlas määrusega (EÜ) nr 903/2009, võib turule viia ning seda võib kasutada, kuni varud on lõppenud.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 256, 29.9.2009, lk 26.
   
      (3)  EFSA Journal (2011); 9(1):1951.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1830
               
               
                  Miyarisan Pharmaceutical Co.Ltd., keda esindab Miyarisan Pharmaceutical Europe S.L.U.
               
               
                  
                     Clostridium butyricum
                  
                  FERM BP-2789
               
               
                  
                               
                           
                           
                              
                                 Söödalisandi koostis
                              
                              valmistis Clostridium butyricum FERM BP-2789, mis tahkel kujul sisaldab minimaalselt 5 × 108 CFU/g söödalisandit
                           
                        
                               
                           
                           
                              
                                 Toimeaine kirjeldus
                              
                              
                                 Clostridium butyricum FERM BP-2789.
                           
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          Kvantifitseerimine: Süviskülvimeetod, mis põhineb ISO 15213 standardil.
                                       
                                    
                                           
                                       
                                       
                                          Identifitseerimistunnused: impulssvälja-geelelektroforeesi (PFGE) meetod.
                                       
                                    
                        
               
                  Vähemtähtsad linnuliigid (välja arvatud munalinnud)
               
               
                  —
               
               
                  5 × 108 CFU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Lubatud kasutada söödas, mis sisaldab lubatud koktsidiostaatikume: monensiinnaatrium, diklasuriil, maduramütsiinammoonium, robenidiin, narasiin, narasiin/nikarbasiin, semduramütsiin, dekokvinaat, salinomütsiinnaatrium või lasalotsiidnaatrium
                           
                        
                              3.
                           
                           
                              Kasutajate ohutus: käsitsemisel kasutada respiraatorit.
                           
                        
               
                  6. mai 2011
               
            
                  Põrsad (võõrutatud) ja vähemtähtsad (võõrutatud) sealiigid.
               
               
                  2,5 × 108 CFU
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel: www.irmm.jrc.be/crl-feed-additives